Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 31 ม.ค.66
Daily Focus-บล.ฟินันเซีย ไซรัส ประจำวันที่ 31 ม.ค.66
31 ม.ค. 2566

บล.ฟินันเซีย ไซรัส ประเมินแนวโน้มตลาดวันนี้ (31 ม.ค.66) คาด SET แกว่ง Sideways to Sideways Down ในกรอบ 1,670-1,685 จุด โดยภาพรวมตลาดขาดปัจจัยบวกใหม่เข้ามา ตลาดหุ้นทั่วโลกตอบรับเชิงบวกต่อความคาดหวังว่า FED จะชะลอการขึ้นดอกเบี้ยไปมากพอสมควร และเริ่มเห็นแรงขายทำกำไรระยะสั้นก่อนกาประชุม FED วันที่ 31 ม.ค.- 1 ก.พ. นี้ โดยตลาดคาดว่าจะปรับขึ้นดอกเบี้ยเพียง 0.25% สู่ระดับ 4.50-4.75% ด้วยความน่าจะเป็นเกือบ 100%
อย่างไรก็ตามยังต้องติดตามตัวเลขการเติบโตทางเศรษฐกิจอย่างต่อเนื่องใน 1Q23 ทั้งฝั่งสหรัฐฯและยุโรป ล่าสุดเยอรมนีเปิดเผย GDP ไตรมาส 4/65 เริ่มพลิกมา -0.2% จากไตรมาสก่อน, +1.1% จากปีก่อน ต่ำกว่าตลาดคาด ส่วนปัจจัยในประเทศโฟกัสหลักยังอยู่ที่การทยอยประกาศกำไรไตรมาส 4/65 ของบริษัทจดทะเบียนและพัฒนาการทางการเมืองโดยเฉพาะโอกาสการยุบสภา
โดยยังมองบวกต่อกลุ่ม Consumption และ Reopening Play ที่ได้อานิสงส์โดยตรงจากเศรษฐกิจที่ฟื้นและการเปิดประเทศโดยเฉพาะจีน เรามองจังหวะพักตัวของราคาหุ้นเป็นโอกาสทยอยสะสมระยะกลาง-ยาว ส่วนระยะสั้นเน้นเก็งกำไรหุ้นที่คาดงบไตรมาส 4/65 แข็งแรง
กลยุทธ์ : เลือกเก็งกำไรหุ้นไตรมาส 4/65 แข็งแกร่ง // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ม.ค. : AAV, BCP, CENTEL, M, MAKRO
 